**TÁRSASHÁZAK TÖRVÉNYESSÉGI FELÜGYELETE**

Ügyintéző: Hoffmann Andrea

Telefon: 82/504-511; 30/474-35-71

Ügyintézés helye: Hatósági Iroda, Földszint 6. számú iroda

A törvényességi felügyeleti eljárás megindítására **a társasház címe szerint illetékes jegyző** jogosult. A törvényességi felügyelet nem terjed ki olyan ügyre, amelyben bírósági, hatósági eljárásnak van helye. A jegyző az eljárást az arra okot adó körülményről való tudomásszerzéstől számított **30 napon belül**, de legfeljebb az eljárásra okot adó körülmény bekövetkezésétől számított **egyéves határidőn belül** indíthatja meg.

**Az ellenőrzés kiterjed:**

 a társasház alapító okirata, szervezeti-működési szabályzata és azok módosítása megfelel-e a jogszabályoknak,

 a társasház működése, közgyűlési határozata megfelel-e a jogszabályoknak, az alapító okiratnak és szervezeti-működési szabályzatnak, és

 a társasház működése megfelel-e a közgyűlési határozatokban foglaltaknak.

Az eljárás nem irányulhat a társasház működésének gazdaságossági vagy célszerűségi szempontból való ellenőrzésére.

**Bejelentéssel** a társasházi tulajdonostárs, valamint a közös képviselő vagy az intézőbizottság elnöke élhet. A társasházi tulajdonjogot legalább nem hiteles és 30 napnál nem régebbi tulajdonilap-másolattal kell igazolni. Amennyiben a bejelentéssel a közös képviselő él, a bejelentéshez csatolni kell a megválasztásáról szóló közgyűlési határozatot tartalmazó közgyűlési jegyzőkönyvi kivonatot.

Amennyiben az eljárás során jogsértést állapítható meg, a társasház törvényes működésének helyreállítása érdekében a jegyző törvényességi felhívást bocsát ki. Ha a törvényességi felhívásban foglaltakat az erre irányuló felhívás átvételét követően – 60 napos határidőn belül – a társasházközösség nem teljesíti, akkor a jegyző bírósághoz fordulhat. Egyéb esetben az eljárás megszüntetésre kerül.

**Kapcsolódó jogszabályok:**

* A társasházakról szóló 2003. évi CXXXIII. törvény
* A társasházak feletti törvényességi felügyeletének eljárási szabályairól szóló 155/2015. (VI.25.) Kormányrendelet